钦定古今图书集成/明伦汇编/闺媛典/第169卷 > 郑汝兴妻俞氏
## 钦定古今图书集成/明伦汇编/闺媛典/第169卷 > 郑汝兴妻俞氏

按《常山县志》：“俞氏，象湖郑汝兴妻。汝兴父洁早夭，母
祝年二十馀，汝兴才离襁褓，抚育婚配。逾一年，以输
粮赴京，死道中。俞内具薪水，外应差役，辛苦备尝，孝
敬弥至。或劝再醮，怫然曰：‘吾一身志节何足计，为吾
夫酬嫠母鞠育恩，天海茫茫，罔止极也。斯言何以哉’？”
嘉靖二十七年，县令旌之。